CELEX: 32016D2112
Language: bg
Date: 2016-12-01 00:00:00
Title: Решение (ОВППС) 2016/2112 на Съвета от 1 декември 2016 година за изменение на Решение 2014/401/ОВППС относно Сателитния център на Европейския съюз

2.12.2016   
            
            
               BG
            
            
               Официален вестник на Европейския съюз
            
            
               L 327/78
            
         РЕШЕНИЕ (ОВППС) 2016/2112 НА СЪВЕТА
   от 1 декември 2016 година
   за изменение на Решение 2014/401/ОВППС относно Сателитния център на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 26 юни 2014 г. Съветът прие Решение 2014/401/ОВППС (1) относно Сателитния център на Европейския съюз и за отмяна на Съвместно действие 2001/555/ОВППС за създаването на Сателитен център на Европейския съюз.
            
         
               (2)
            
            
               Управителният съвет на Сателитния център на Европейския съюз (SATCEN) следва да има възможността да кани експерти от съответни държави, международни организации, органи и образувания да присъстват на някои от заседанията му, за да представят информация по конкретни въпроси.
            
         
               (3)
            
            
               SATCEN следва да отговаря за изпълнението на международните споразумения, сключвани от Съюза в областта на общата външна политика и политика на сигурност, във връзка с дейностите на SATCEN.
            
         
               (4)
            
            
               Решение 2014/401/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение 2014/401/ОВППС се изменя, както следва:
   
               1)
            
            
               Член 6, параграф 4 се заменя със следното:
               „4.   По правило директорът на SATCEN или неговият представител присъства на заседанията на управителния съвет. Председателят на Военния комитет на Европейския Съюз, генералният директор на Военния секретариат на Европейския съюз и командващият гражданските операции на Европейския съюз могат също да присъстват на заседанията на управителния съвет. Представители на съответните институции, агенции, органи и образувания на Съюза, както и представители на трети държави, международни организации и образувания също могат да присъстват на заседанията на управителния съвет, по негова покана, с цел предоставяне на информация във връзка с конкретни точки от дневния ред.“
            
         
               2)
            
            
               В член 20 се вмъква следният параграф след параграф 2:
               „2а.   С одобрение на управителния съвет SATCEN отговаря за изпълнението на международните споразумения, сключвани от Съюза в областта на общата външна политика и политика на сигурност, доколкото се отнасят до дейностите на SATCEN.“
            
         Член 2
   Настоящото решение влиза в сила в деня на приемането му.
   
      Съставено в Брюксел на 1 декември 2016 година.
      
         
            За Съвета
         
         
            Председател
         
         A. ÉRSEK
      
   
   
      (1)  Решение 2014/401/ОВППС на Съвета от 26 юни 2014 г. относно Сателитния център на Европейския съюз и за отмяна на Съвместно действие 2001/555/ОВППС за създаването на Сателитен център на Европейския съюз (ОВ L 188, 27.6.2014 г., стр. 73).